Rezumatul Studiului 10 - Închinarea la Dumnezeu atunci si astăzi

1. **Strângerea leviţilor (v. 27-29)**
	* David a organizat serviciul de închinare pentru templu. El a numit profeţii care să conducă congregaţia în cântec, acompaniaţi de instrumente muzicale: Asaf, Iedutun şi Heman (1 Cr. 25:1-8);
	* Unii leviţi cântau la instrumente, alţii cu vocea, iar alţii îi asistau (prin îngrijirea instrumentelor, a hainelor etc.);
	* Rolul lor era să laude pe Domnul sincer şi să exprime asta în cel mai bun mod posibil pentru a inspira spiritual poporul.
2. **Curăţirea (v. 30)**
	* Oamenii şi obiectele erau curăţate prin spălarea cu apă. Uneori, prin stropirea cu apa de curăţare (Numeri 19);
	* Acest ritual nu avea de a face cu iertarea păcatelor, ci cu curăţirea de răutate (1 Ioan 1:9);
	* Dumnezeu ne poate schimba gândurile şi atitudinea astfel încât să putem să-L slujim şi să-L lăudăm;
	* Când conştientizăm cum Dumnezeu ne-a iertat şi ne-a curăţat, Îi răspundem cu bucurie şi speranţă iubindu-L şi închinându-ne înaintea Lui.
3. **Cele două coruri (v. 31-42)**
	* Două coruri mari au luat-o în direcţii diferite de-a lungul zidului: Ezra a condus primul cor; Neemia a mers cu cel de-al doilea;
	* După ce au coborât de pe ziduri, ambele coruri au mers împreună ca să intre în templu;
	* Poporul i-a urmărit şi li s-a alăturat în închinare. Cu toţii s-au plecat în rugăciune;
	* Muzica a fost mereu un instrument care să ne înalţe gândurile către Dumnezeu. Aceasta ne poate spori experienţa închinării. Vom continua să-L lăudăm pe Dumnezeu prin muzică în Ceruri şi pe Noul Pământ.
4. **Jertfele (v. 43)**
	* Jertfele erau temelia închinării la templu. Curăţarea, închinarea şi muzica nu aveau sens fără jertfe.
	* Acele jertfe erau un simbol pentru „Mielul lui Dumnezeu care ridică păcatul lumii.” (Ioan 1:29). Isus este centrul închinării.
	* Închinarea implică cântări, muzică, veselie şi plecare cu reverenţă înaintea Domnului (Psalmul 95).
5. **Bucuria pentru preoţi şi leviţi (v. 44-47)**
	* Slujba preoţilor simboliza mijlocirea pe care o face Isus în Sanctuarul Ceresc, aşadar preoţia nu mai este necesară deoarece Isus însuşi slujeşte ca Preot pentru noi. Cu toate acestea, slujbele pe care le îndeplineau leviţii sunt încă importante în biserica de astăzi.
	* „Leviţii” moderni trebuie să se ocupe de predicare, evanghelizare, îngrijirea fizică a bisericii, muzică...
	* Ca atare noi trebuie să-i sprijinim economic şi spiritual pe pastorii şi slujitorii bisericii noastre. De asemenea trebuie să apreciem şi să încurajăm pe oricine slujeşte în orice fel biserica.